Netsi savladali Dalas poslije šest godina
Najbolji u ekipi Nju Džerzija bili su Ričard Džeferson i Vins Karter, dok je Krstić trijumfu protiv Meveriksa  doprinio novima dabl-dab
Nastavljeno je i nadmetanje u NBA ligi. Dvejn Vejd je sa 30 poena uz 9 asistencija i 5 skokova bio najzaslužniji za novi trijumf zahuktalog Majami Hita u Njujorku - 111-100. Tim Peta Rajlija dobio je 5 uzastopnih i 15 od 16 posljedinjih utakmica, za ukupan skor 45-21. Najzanimljiviji meč odgiran je u Klivlendu, gdje je u sjenci duela Lebrona Džejmsa i Kobija Brajanta zablistao Flip Marej, koga je Klivlend nedavno dobio iz Sijetla. Marej je postigao 21 poen, uključujući odlučujuće slobodno bacanje za 96-95. Džejms je utakmicu završio sa 29 poena, uz 9 skokovai sedam uspješnih dodavanja, dok je prvi strijelac lige - Kobi Brajant, postigao 38 poena. Saša Pavlović nije bio u sastavu. Nenad Krstić odigrao je vrlo dobro u trijumfu Netsa nad Dalasom 100-89. Najbolji u ekipi Nju Džerzija bili su Ričard Džeferson i Vins Karter, dok je Krstić prvom trijumfu protiv Meveriksa u posljednjih šest godina doprinio sa 18 poena i 13 skokova. Dalas je slavio u prethodnih 11 utakmica. Orlando je nakon produžetka poražen od Atlante 108-107. Miličić je za 17 minuta upisao četiri poena, dok se Marko Jarić nije naigrao (22 minuta, 4 poena) u pobjedi Minesote nad Kingsima iz Sakramenta 95-89. Boston je slavio protiv Indijane 103-88, a Peđa Stojaković je sa 16 poena bio najefikasniji u poraženoj ekipi. Vašington je kod kuće lako savladao Bulse 113-104, Filadelfija je poražena od Golden Stejta 98-89 (Čabarkapa igrao tri minuta), a Juta od Memfisa 90-84.